OBH 3650/1997.
Az állampolgári jogok országgyűlési biztosának jelentése
Ügyintéző: Dr. Gáspárné dr. Pere Katalin

Az eljárás megindulása

A panaszos az állampolgári jogok országgyűlési biztosához érkezett beadványában azt sérelmezi, hogy a B.12-21128/91/12. számú határozattal megállapított baleseti járadékát a rokkantsági nyugdíja megállapításától (1994. április 6.) nem folyósítják.

Érintett alkotmányos jogok

Szociális biztonsághoz való jog [Alk. 70/E. § (1-2) bek.]

Alkalmazott jogszabályok

Társadalombiztosításról szóló 1975. évi II. tv. (T.)

38. § A jogosultat csak egy nyugellátás illeti meg.....

44. § (1) .....keresetként kell figyelembe venni a havi átlagkereset megállapításánál alapul szolgáló keresettel azonos időre járó baleseti járadékot,.....

Megállapított tényállás

A panaszos 1994. július 20-án benyújtott rokkantsági nyugdíjigényét a Fővárosi és Pest Megyei Nyugdíjbiztosítási Igazgatóság a 12-14732/94/17. számú, 1994. szeptember 30-án kelt határozatával elbírálta, a nyugdíj folyósításának kezdete 1994. április 6, összege havi 12.793 Ft. A határozat indokolása tartalmazza, hogy korábban folyósított baleseti járadék beszámításával kapcsolatosan, az adatok kivizsgálása után módosító határozattal intézkedik. A 12-14732/94/20. számú 1994. október 12-én kelt módosító határozat szerint a nyugdíj összege, a folyósítás kezdő napjára visszamenőlegesen 13.247 Ft. A nyugdíj alapjául szolgáló átlagkereset megállapításával a hatályos jogszabálynak megfelelően, keresetként került beszámításra a megállapításnál figyelembe vehető keresettel azonos időre járó baleseti járadék (1988. január 1-től a nyugdíj megállapításáig). A határozat részletes indokolást és a jogorvoslati lehetőségről, valamint arról is tartalmaz tájékoztatást, hogy a baleseti járadékkal kapcsolatban a határozatot módosították.

Az 1995. januárban (pontos dátum nincs) kelt levelére a Nyugdíjfolyósító Igazgatóságtól 1995. március 21-i keltezéssel a panaszos ismét részletes tájékoztatást kapott.

A fenti tényállás alapján az állampolgári jogok országgyűlési biztosa alkotmányos jogsérelmet nem állapított meg, a vizsgálatot lezártnak tekinti.

Budapest, 1998. április "       "

Gönczöl Katalin